מצר אלאס

מצר אלאס (באינדונזית: Selat Alas) הוא מצר ים באינדונזיה בין האי לומבוק  ממערב לבין האי סומבאווה  ממזרח. המצר מקשר בין האוקיינוס ההודי שמדרום לו לבין ים פלורס  (שבאוקיינוס השקט) שמצפונו.

רוחבו של המצר נע בין 15 ק"מ בנקודה הצרה ביותר ועד 45 ק"מ. עומקו (בחלקו הגדול) הוא מעל ל-200 מטרים, ואורכו – כ-75 ק"מ.

המצר הוא אזור פורה לדיג. בעבר נדוגו בו 15 אחוזים מסך הסילוניות מסדרת "דיונוני רחף" (בעיקר "לוליגו אדוליס"/Loligo edulis ו-Uroteuthis bartschi) של אינדונזיה. 

המצר לא היה מוצף עד לפני 14,000 שנים לערך, כאשר גובה פני הים היה נמוך בכ-75 מטרים מגובהו כיום, וזאת לעומת מצר לומבוק שהיה מוצף גם בתקופת הקרח הפלייסטוקנית.

קישורים חיצוניים

הערות שוליים

 

אלאס
אלאס
אלאס